cy en cy cy cy de de es fr es cy en de cy sv fr en fy pam ceb fr cy en cy en es en de cy cy cy en cy cy cy cy de en nl nah de cy en cy de es de fr cy it bn cy en cy cy en cy cy jbo cy en nl en en cy ku es de cy de fr fr pt cy nl es cy cy en de cy sv fr en fy pam ceb fr cy en de cy es ceb cy cy cy cy cy cy cy cy cy de cy en cy cy en su de cy cy af cy cy en cy en es
Ai chi yw Dysgwr y Flwyddyn eleni? | Eisteddfod Genedlaethol
Skip to main content Skip to secondary menu
Medal Syr Thomas Parry-Williams - er clod
Ymuno â thîm Eisteddfod 2021
Pentref Gwyddoniaeth a Thechnoleg
Shw'mae Su'mae: Dysgu Cymraeg
Mas ar y Maes
Ai chi yw Dysgwr y Flwyddyn eleni?
Wythnos yn unig sydd i fynd cyn dyddiad cau cystadleuaeth Dysgwr y Flwyddyn eleni.
Rhaid i’r ceisiadau gyrraedd erbyn 31 Mawrth er mwyn cael eu hystyried ar gyfer un o brif wobrau’r Eisteddfod.
Mae’r gystadleuaeth yn agored i unrhyw un sydd dros ddeunaw oed ac sydd wedi dysgu Cymraeg.  Daw’r cyn-enillwyr o bob rhan o Gymru a thu hwnt - gyda mwy nag un enillydd yn byw a gweithio ym Mhatagonia!
Mae amryw yn cystadlu pan ddaw’r Eisteddfod i’r ardal leol, gyda’r holl weithgareddau cymunedol yn rhoi hwb i hyder nifer fawr o ddysgwyr.  Ond does dim rhaid aros i’r Eisteddfod ddod i’ch ardal chi cyn meddwl am gystadlu.  Os oes gennych chi ddiddordeb eleni, beth amdani?
Mae’n hawdd cystadlu.  Lawr lwythwch y ffurflen gais o’r llyfryn gwybodaeth ‘Cystadlaethau i Ddysgwyr’ ar wefan yr Eisteddfod, https://eisteddfod.cymru/y-maes/lleoliadaur-maes/maes-d, ac ewch amdani!  Gallwch gwblhau’r ffurflen eich hun, neu ofyn i rywun eich enwebu ar gyfer y gystadleuaeth.
Mae llawer o’r cystadleuwyr yn cael eu henwebu gan deulu, ffrindiau neu diwtor.  Mae dysgu unrhyw iaith yn her, ac mae cystadleuaeth Dysgwr y Flwyddyn yn gyfle gwych i gydnabod eu camp ac i’w llongyfarch ar eu llwyddiant.
Mae pobl yn dysgu Cymraeg am nifer o wahanol resymau.  Mae rhai yn dewis dysgu gyda’u plant, eraill oherwydd eu gwaith neu i deimlo’n rhan o’r gymuned, a rhai oherwydd eu bod yn chwilio am her newydd.   Beth bynnag y rheswm, mae dysgu Cymraeg yn sgil ychwanegol ac yn gyfle i chi fod yn rhan o ddiwylliant arall, sy’n fywiog, yn tyfu ac yn edrych i’r dyfodol.
Cysylltwch â Nannon Evans ar 0845 4090 300 neu nannon@eisteddfdod.org.uk am ragor o wybodaeth am y gystadleuaeth, neu ewch ar-lein.
Cynhelir yr Eisteddfod ym Mae Caerdydd o 3-11 Awst.  Bydd tocynnau ar werth o 3 Ebrill.  Am ragor o wybodaeth am yr Eisteddfod ewch ar-lein neu ffoniwch 0845 4090 900.
Derbyniwch y newyddion diweddaraf
Dyluniwyd ac adeiladwyd gan Hoffi.com, gan ddefnyddio Drupal.